ระเบียบคณะกรรมการจัดสรรที่ดินจังหวัดขอนแก่นระเบียบคณะกรรมการจัดสรรที่ดินจังหวัดขอนแก่นว่าด้วยการระงับการจดทะเบียนสิทธิและนิติกรรมในการจัดสรรที่ดินพ.ศ. ๒๕๔๙[๑] อาศัยอำนาจตามความในมาตรา ๑๔ (๔) มาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓ คณะกรรมการจัดสรรที่ดินจังหวัดขอนแก่นจึงกำหนดหลักเกณฑ์และวิธีการระงับการจดทะเบียนสิทธิและนิติกรรมในที่ดินจัดสรรไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดสรรที่ดินจังหวัดขอนแก่นว่าด้วยการระงับการจดทะเบียนสิทธิและนิติกรรมในที่ดินจัดสรร พ.ศ. ๒๕๔๙ข้อ ๒ นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อการบำรุงรักษาสาธารณูปโภคตามที่ได้รับอนุญาตจากคณะกรรมการที่มีความประสงค์ขอให้พนักงานเจ้าหน้าที่ระงับการจดทะเบียนสิทธิและนิติกรรมในที่ดินจัดสรรของผู้ค้างชำระเงินค่าบำรุงรักษาและการจัดการสาธารณูปโภคติดต่อกันตั้งแต่หกเดือนขึ้นไปนิติบุคคลดังกล่าวต้องมีหนังสือแจ้งให้ผู้ค้างชำระทราบล่วงหน้าอย่างน้อยสิบห้าวันเมื่อครบกำหนดแล้วให้แจ้งเป็นหนังสือต่อเจ้าพนักงานที่ดินจังหวัดขอนแก่นหรือเจ้าพนักงานที่ดินจังหวัดขอนแก่น สาขาซึ่งที่ดินนั้นตั้งอยู่พร้อมหลักฐานการแจ้งเจ้าของที่ดินข้อ ๓ เมื่อเจ้าพนักงานที่ดินจังหวัดขอนแก่นหรือเจ้าพนักงานที่ดินจังหวัดขอนแก่น สาขาได้รับแจ้งตามข้อ ๒ แล้วให้สั่งระงับการจดทะเบียนสิทธิและนิติกรรม แล้วดำเนินการดังนี้(๑) ลงในบัญชีอายัด (บ.ท.ด.๒๗) โดยระบุว่า ระงับการจดทะเบียนสิทธิและนิติกรรมตามมาตรา ๕๐แห่งพระราชบัญญัติการจัดสรรที่ดิน พ.ศ. ๒๕๔๓ตามหนังสือนิติบุคคล..........ลงวันที่......... แล้วลงลายมือชื่อกำกับไว้พร้อมวันเดือน ปี(๒) เขียนคำสั่งห้ามโอน (ท.ด.๓๗)กลัดติดไว้ตรงด้านหน้าของหนังสือแสดงสิทธิในที่ดินฉบับสำนักงานที่ดินสำหรับที่ดินแปลงที่ถูกระงับเมื่อดำเนินการตามวรรคหนึ่งเสร็จแล้วให้เจ้าพนักงานที่ดินจังหวัดขอนแก่นหรือเจ้าพนักงานที่ดินจังหวัดขอนแก่น สาขา ทำเป็นหนังสือแจ้งเจ้าของที่ดิน เรื่องการระงับการจดทะเบียนสิทธิและนิติกรรมในวันที่ลงบัญชีอายัดข้อ ๔ เมื่อเจ้าของที่ดินผู้ค้างชำระเงินค่าบำรุงรักษาและการจัดการสาธารณูปโภคได้ชำระเงินค่าบำรุงรักษาและการจัดการสาธารณูปโภคพร้อมค่าปรับครบถ้วนถูกต้องแล้วให้นิติบุคคลหมู่บ้านจัดสรรหรือนิติบุคคลตามกฎหมายอื่นหรือผู้ซึ่งดำเนินการเพื่อบำรุงรักษาสาธารณูปโภคตามที่ได้รับอนุมัติจากคณะกรรมการมีหนังสือแจ้งให้เจ้าพนักงานที่ดินจังหวัดขอนแก่นหรือเจ้าพนักงานที่ดินจังหวัดขอนแก่น สาขายกเลิกการระงับการจดทะเบียนสิทธิและนิติกรรมภายในเจ็ดวันนับแต่วันที่เจ้าของที่ดินชำระเงินจำนวนดังกล่าวหรือเจ้าของที่ดินอาจนำหลักฐานการชำระเงินที่ครบถ้วนมาขอให้เจ้าพนักงานที่ดินจังหวัดขอนแก่นหรือเจ้าพนักงานที่ดินจังหวัดขอนแก่น สาขายกเลิกการระงับการจดทะเบียนสิทธิและนิติกรรมก็ได้ข้อ ๕ เมื่อเจ้าพนักงานที่ดินจังหวัดขอนแก่นหรือเจ้าพนักงานที่ดินจังหวัดขอนแก่น สาขาได้รับแจ้งตามข้อ ๔ แล้วให้สั่งยกเลิกการระงับการจดทะเบียนสิทธิและนิติกรรมแล้วให้ขีดฆ่ารายการในบัญชีอายัดด้วยหมึกสีแดง และบันทึกไว้ในช่อง ๖ (จัดการเสร็จ)โดยระบุว่า ยกเลิกคำสั่งระงับการจดทะเบียนสิทธิและนิติกรรมตามหนังสือนิติบุคคล......ลงวันที่.... แล้วลงลายมือชื่อกำกับไว้พร้อมวันเดือน ปี และปลดคำสั่งห้ามโอน (ท.ด.๓๗) ออกกรณีที่เจ้าของที่ดินนำหลักฐานการชำระเงินมาขอยกเลิกระงับการจดทะเบียนสิทธิและนิติกรรมให้เจ้าพนักงานที่ดินจังหวัดขอนแก่นหรือเจ้าพนักงานที่ดินจังหวัดขอนแก่น สาขา ทำหนังสือแจ้งนิติบุคคล เรื่องยกเลิกการระงับการจดทะเบียนสิทธิและนิติกรรมในวันที่ยกเลิกด้วยประกาศณ วันที่ ๓ พฤศจิกายน พ.ศ. ๒๕๔๙เยี่ยมสุริยาพาลุสุขรองผู้ว่าราชการจังหวัดปฏิบัติราชการแทนผู้ว่าราชการจังหวัดขอนแก่นประธานคณะกรรมการจัดสรรที่ดินจังหวัดขอนแก่นปริยานุช/ผู้จัดทำ๒๕ มิถุนายน๒๕๕๘ปริญสินีย์/ผู้ตรวจ๒๕ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๔๓ ง/หน้า ๑/๒๓ มิถุนายน ๒๕๕๘